Source: http://mugurelpatrichi.blogspot.com/2013/
Timestamp: 2018-05-26 09:35:19+00:00

Document:
Mugurel: 2013
Postat de Mugurel Patrichi at 12:32 0 comments
Postat de Mugurel Patrichi at 15:09 1 comments
Postat de Mugurel Patrichi at 10:27 10 comments
Postat de Mugurel Patrichi at 13:12 0 comments
Postat de Mugurel Patrichi at 08:31 0 comments
Postat de Mugurel Patrichi at 08:35 4 comments
Postat de Mugurel Patrichi at 19:04 4 comments
Inca un guest-post, tot de la Mihai.
Inca nu am eu timp de scris, desi idei ar fi
Dupa tentativa de puci de asta vara, lucrurile pareau sa se aseze intr-un fagas normal sau ma rog, cat de normal s-ar putea aseza avand in vedere ca ne-am ales cu dublul numarului de parlamentari pe care l-am votat in 2009 si cu o adevarata orchestra de indivizi cu probleme penale (mai putin morale) printre acestia. Da, aceasta postare e despre "starea natiunii" sau mai precis despre "justitia in Romania", daca nu te intereseaza, e ok, si frizerita care m-a tuns ieri a preferat sa schimbe canalul de la o disputa pe teme legale legata de "super-imunitati" pe o adevarata drama a unei june madame care a lesinat in culisele unui talkshow de care n-am auzit.
"Repetitia este mama invataturii" spune titlul iar la ce asistam zilele acestea nu este decat o repetitie a schemei din vara, aplicata contra ultimei redute, respectiv Justitia romana. Comparatia nu este situationala ci se refera modul de operare, mai exact aplicarea solutiei care a dat rezultate in vara, acum. Lasand la o parte faptul ca "ardea tara" ca nu aveau parlamentarii destule imunitati, o manevra cat se poate de "in your face" adresata oricarui individ cu o doza de simt civic, s-a mers pe adagiul "Summum jus, summa injuria" (Mai multa lege, mai putina justitie).
De ce este CSM-ul atat de important si mai exact de ce a devenit CSM-ul brusc atat de mediatizat in ultima perioada? Raspunsul este simplu : "Consiliul Superior al Magistraturii este garantul independentei justitiei" art. 133 alin.1 Constitutia României, iar in vara, in plin puci a "indraznit" a-si arata independenta si incapatanarea de a nu ceda presiunilor momentului respectiv. A urmat binenteles si avizul negativ oferit celor 2 hilare propuneri de marionete pe post de Procuror General si Sef DNA oferite de noul ministru Pivniceru. Si de aici incepe circul mediatic marca Antena X, odata cu legala dar intolerabila alegere a dnei Oana Schmidt-Hăineală pe post de Presedinte (fosta Vicepresedinte) si eventuala alegere a dnei Alina Ghica (fosta Presedinte) pe post de Vicepresedinte. Mai pe scurt, o rocada, dar o rocada extrem de incomoda luand in calcul ca fermele atitudini ale CSM din vara s-au produs tocmai cu aceste 2 persoane la Conducere. De'a dreptul oripilanta in viziunea unora a fost si a 2-a posibilitate pentru postul de Vicepresedinte al CSM, dl judecator Cristi Danilet, profesionist al dreptului luat de mult in vizorul trustului Antena X pt indarjirea de care da dovada in a promova independenta justitiei romane. Pentru individul de rand si prin optica telespectatorului antenist, CSM-ul asta e un gen de "high life club" unde magistratii si procurorii (intentionata delimitare ce se doreste a fi adanc cimentata in constiinta generala) stau la cafele si se mai uita chioras unul la altul din cand in cand (evident, judecatorii la procurori ca ce cauta acolo). Lasand blatanta deviere a atentiei, CSM-ul are cateva atributii acolo, printre care :
- face propunerile pt conducerea ICCJ - numirea în funcţie şi revocarea din funcţie a preşedintelui, vicepreşedintelui şi preşedinţilor de secţii (Inalta Curte de Casatie si Justitie, aceasta agentie de turism care a oferit bilete de sejur unor indivizi ca Nastase, Vantu si altii ca Voiculescu si Fenechiu sunt programati pt vize)
- atribuţii referitoare la cariera judecătorilor şi procurorilor (chestii banale, numirea in functii de conducere, detasarea si delegarea, suspendarea din functie a procurorilor si judecatorilor)
Si aici vine repetitia tacticii de asta vara: evident, se putea scapa de CSM printr-un atac al ordonantelor (a contat asta vara ca incalcau Constitutia?) sau o modificare a Constitutiei in sine, dar asta dureaza si pe 25 aprilie nenea Voiculescu are intalnire cu agentia de turism. Plus, riscul cel mai mare at fi fost starnirea de noi reactii si mai dure din partea oficialilor europeni, incapatanati si ei in a vedea o justitie independenta in Romania. Asa ca s-a apelat la ce a mers si in vara: "Divide et impera" + o cireasa de "asta vor si asta au votat ei legal" pe tort. Binenteles ca Europa se incrunta la penalii din Parlamentul roman, dar daca oamenii i-au ales prin vot democratic (cu peticeli), nu ai ce le face. La fel, si conducerea CSM este aleasa tot prin vot de catre Membrii CSM care la randul lor tot prin vot sunt alesi de catre membrii instantelor. Si uite asa ajungem la acest "vot" care ne-a invatat in 23 de ani de psudo-democratie exact cat de usor influentabil este. O alta asemanare cu puciul din vara este absenta temeiului legal respectiv "balba motivatiei" pt revocarea celor 2 candidati la functia de vicepresedinte CSM (mai stie cineva care erau motivele suspendarii Presedintelui in vara?). Frapant este ca nu suntem la piata, suntem in cel mai inalt varf al magistratilor romani si chiar si aici singura motivatie concreta a fost "Pentru ca putem!" inflorita frumos pe la Antene cu suparari puerile gen "nu ne reprezinta interesele" (corect, dar care interese mai exact?). Ce mai poti spune cand o respectabila duduie judecator, chiar de la Piatra Neamt, (in culise suparata tare de tot ca a ratat un post in Consiliu la alegerile precedente) apare fix la Antena 3 in studio, sa ne explice cat de necesara este revocarea celor 2 membri si evident si a doamnei Haineala din functia de Presedinte....asta m-a lasat masca, a venit tantea fix de la Piatra Neamt, fix in studio la Felix, sa apere independenta justitiei....Doamne fereste, "Famam multi curant pauci conscienciam" (Multi se ingrijesc de faima putini de constiinta) doamna judecator. Ce a urmat se vede, si e lesne de intuit:
- s-au scos de la naftalina vechile cunostiinte sa faca lobby printre colegi sau sa intimideze - evident, dupa ce citesti atributiile de mai sus ale CSM, si ti se spune verde in fata ca "vin oameni noi" posibilitatea de a fi "detasat" la "judecatoria Dealu Nou (nu ala Vechi de langa oras, ala cu o intersectie si o gogosarie ca obiective turistice)" te poate ajute in luarea unei decizii
- se formeaza o majoritate la votul instantei respective din teritoriu, se multiplica situatia si la alte instante la nivel national (se joaca puternic ca asta asta vara - asta VOR si asta ALEG ei magistratii, eat it EU officials! )
- se revoca membrii CSM incomozi
- cu noii membrii "alesi" (vine lipa lipa si dna de la Piatra Neamt) si cu majoritatea de voturi astfel obtinuta se intrerupe activitatea noului Presedinte (ales legal) CSM (Doamne Fereste, e inadmisibil sa isi exercite functia un an), iar apoi cu o conducere CSM “reformata” se propune o noua conducere ICCJ (nu mai mentionam Procurorul General si DNA-ul)
Si mai frumos de atat, ma uitam ieri peste declaratiile premierului Ponta, trecut si el in vizita asa pe la sedinta CSM - omul are planuri mari - modificam Constitutia in asa fel incat CSM-ul asta sa fie independent de tot, da chiar de tot. Frumos gest, dar ce a zis stimabilul imi suna a Adrian Nastase cand a modificat Constitutia pentru ca 4 ani sejur la Palat i se pareau prea putini si se vedea deja Presedinte. Adica dl Ponta vrea sa taie complet pe viitor orice forma de interventie in numirile in Justitie din partea vreounui alt organism (fereasca sfantul, independent) acum daca tot a reusit sa "reform(at)eze" CSM-ul dupa propriile doleante. Adica daca tot bagi oamenii tai acolo, hai sa avem grija sa nu cumva sa poate fi schimbati, daca e posibil prin Constitutie. Si uite asa Justitia in Romania, moare incet incet fara ca UE sa poate scrasni din dinti: ca si in vara/toamna cand "poporul a ales prin vot" (uitand de caruta de fraude) si acum "magistratii au ales prin vot" - o dovada clara a dimensiunii de neimaginat a cariei ce roade coltii justitiei - cea mai simpla tactica veche de cand lumea: parlamentari profesori de drept care iau studenti, ii baga stagiari la propriile cabinete de avocatura trecute pe numele altora, ii tin acolo 5 ani si apoi ii baga pe usa din dos direct pe functie prin gluma de examen numita "admitere INM", un examen a carui dificultate an de an a fost mult mai redusa fata de examenul de admitere in Magistratura. Cuiva i s-a parut normal ca acelora care "sustin" ca au 5 ani de experienta juridica sa le dai subiecte vizibil mai usoare decat acelora care din start vin cu experienta zero (o dilema constanta pt orice student care s-a uitat pe subiectele respective macar de curiozitate)
Bag mana in foc ca pana cand se vor prezenta d'alde Voiculescu sau Fenechiu si Rosca Stanescu la procese, ICCJ-ul va primi un facelift total (ca e lu' Basescu ) si nu m-ar mira sa avem si statui cu Nastase prin marile orase.
Cu tristete am citit mai devreme ca atat dl. Danilet cat si dna. Ghica si-au retras candidaturile pt functiile respective. Fiind realist imi dau seama ca vor fi si revocati din functia de membri ai CSM. Cui ii pasa? Starea fotomodelului ala de a lesinat in culise e mai cruciala pt viata de zi cu zi dar si mai importanta e motivatia (duhh, atentie?) sau cauzele (gol in stomac...sau in cap) acestui gest.
Domnule Judecator Cristi Danilet, poate va veni si ziua cand vom avea justitia independenta la care speram....momentan se pare ca avem o justitie atat de independenta pe cat meritam.
Postat de Mugurel Patrichi at 17:48 0 comments

References: CSM 
 ICCJ 
 CSM 
 CSM 
 CSM 
 CSM 
 CSM 
 CSM 
 CSM 
 ICCJ 
 CSM